بسم الله الرحمن الرحيم الحمد لله رب العالمين وصلي اللهم على رسول الله اللهم لا سهل الا ما جعلته سهلا وانت تجعل الحزن اذا شئت سهلا. حياكم الله يا شباب
احنا فين وصلنا في امجديات الثقافة يعني في زمن عمر بن الخطاب بس فين وصلنا طرح واحد شوي التزم بيجيلي بشوفه ها عمر. انما رجع اه لما رجع خالد بن الوليد للعراق
معركة القادسية اخر شي اخذناه معركة القادسية تفاصيلها طيب بس عشان انك انت ما ترفع بشويش تبغي بشويش طيب اخر شي خدناه معركة القادسية. معركة القادسية كانت في الشام صح
بالعراق اللي بالعراق. بالعراق. بالعراق. مين كان قائدها؟ اه كان مليان. طيب هذه المعركة كانت معركة من اعظم المعارك اللي صارت في تاريخ الاسلام وكان لها نتائج مرة كبيرة. ومرة مهمة
كانت نقدر نقول هي البوابة الحقيقية لاسقاط الامبراطورية الفارسية لما نتكلم عن امبراطورية فارسية احنا ما نتكلم عن جيش عمره ستين سنة ولا مئة سنة الحين نتكلم عن امبراطورية عريقة كبيرة لها قرون طويلة. واذا تبى تقول ايش اعظم جيوش الارض في تلك المرحلة لازم تذكر الامبراطورية الجيوش الفارسية
الامبراطورية الفارسية منها يعني شي مرة مرة كبير تمام؟ والمسلمين هذول خارجين من مكة ومن المدينة خيول وغنم وابل وخيام وبيوت صغيرة من طين اصلا انتوا عارفين بعدين المسلمين لما وصلوا المدائن لمن شافوا القصر حق كسرى انفجعوا انه ايش هذا
يعني قدروه المؤرخين بانه تقريبا يساوي عشر ادوار من اللي موجودة اليوم عشرة عشرة طوابق مبنى يعني هو المبنى بما يعادل عشر طوابق. يعني كأنه عمارة من عشر طوابق القصر حق كسرى كان بهذا الارتفاع. شي ما كان احنا الحين دحين
مبنى من عشر طوابق بس في ذاك الوقت ما في شي اسمه مبنى من عشر طوابق يعرفوه المسلمين ابدا ما في وبهذا الارتفاع قصر ضخم كبير جدا المهم انه امبراطورية فارسية ضخمة كبيرة
لمن صارت معركة القادسية صح انه ما سقطت الامبراطورية الفارسية بس انه كان هو كانت هي الضربة الاولى القوية جدا جدا اللي نقدر نقول انه بعدها سهلت الامور انتوا تتذكروا القادسية كان لها مقدمات صح؟ معركة الجسر اللي فيه بالفيل اللي قتل فيها ابو عبيد ومعارك وفتح فتح كاظمة
مجموعة من مجموعة من الحروب لكن القادسية كانت هي هي التاج نفس الشيء القادسية بالنسبة للحروب الاخرى كانت هي الممهدة للحروب ولا ما كانت هي الفتح بس كانت هي التمهيد
كانت هي التمهيد طيب متى صار الفتح؟ او ايش هو الفتح اللي صار مين يعرف متى متى نقول انه استولى المسلمون على القصر الاكبر لكسرى في اي معركة او في اي فتح
باي فتح فتحنا هون ها كبار لا جوابك الاول هو اللي الصح جوابك اللي قبل. ايوا المدائن المدائن هو اللي سيطر المسلمين فيه سيطر المسلمون فيه على قصر كسرى طيب الطريق من القادسية الى المدائن
كان الطريق مو سهل طبعا. انتوا عارفين انه ايش معنى المدائن؟ عبد المنعم عدة مدن صح صح هي عدة مدن عدة مدن جنب بعض سموها المدائن حلو هذي كان لها زي الحدود الاقليمية حقت او الحدود السياسية حقت الدول
يعني من مية وسبعين كيلو جنوب ما في احد يدخل جهة المدائن مية وسبعين كيلو ما حد يدخل الا اللي عنده اذن من الغرباء من اللي جايين من برا يعني مو انه مثلا واحد قافلة جاي يوصل لين المدائن لا لا المدائن كأنها حرم مقدس او شيء امني حزام امني كبير ما
يقرب منه اصلا الى درجة مئة وخمسين مئة وثلاثين مئة وسبعين كيلو الو فمو شي سهل ابدا المسلمين من القادسية الى المدائن مروا بعدة معارك مرة ثانية مع انه جيش الفرس كان قد اتشتت في
القادسية بس انت تتكلم عن جيش جيش اه مدينة ولا جيش دولة ولا جيش امبراطورية؟ امبراطورية جيش امبراطورية. احنا عندنا مدينة ممكن لها حامية او جنود عندنا دولة لها جنود كثير ويمكن كل مدينة فيها فيها جيش
وعندنا امبراطورية تحتها دول وكل لها جيوش احتياطية وجيوش هنا وجيوش هنا وجيوش تبلع يعني شي مرة كبير آآ اعترضوا جيش المسلمين وهو ماشي طبعا هم عارفين انه انه جيش المسلمين رايح على
المدائن المدائن يعني انت وصلت للخط الاحمر جدا الى قصر كسرى طبعا الفرس حطوا احتمال انه ممكن ينهزموا في المدائن هم كانوا مستبعدين بس حطوا احتمال فبدأوا ينقلوا بعض الكنوز الموجودة عند في قصر كسرى بدأوا ينقلونها الى
هناك جهة فارس في العمق يعني ينقلوها الى مكان اخر اه ومع ذلك بقيت اشياء كثيرة طبعا المهم في الطريق المسلمين مروا بعد القادسية مروا بالكوفة الكوفة طبعا معروفة مدينة معروفة صح؟ ما كانت مدينة في ذاك الوقت
ما كانت مدينة بعد ما فتح المسلمون المدائن رجعوا وبنوا الكوفة مدينة لانه لما انفتحوا المدائن جلسوا فيها الجو حقهم ما كان يناسبها لا جوها ولا مويتها ولا هواءها ولا ارضها ولا فارسل سعد ابن ابي وقاص
عمر بن الخطاب يستشيره يقول له يعني ما ارتحنا في البلد فعمر بن الخطاب قال له انه احنا ما نستريح الا حيث تستريح جمالنا فرجعوا للكوفة اللي هي طبيعتها انها ارض قريبة من ارض الجزيرة العربية. اللي تعودوا عليها المسلمين العرب فرجعوا لها بعدين بس بعد الفتح. المهم في الطريق مروا
بعدة معارك واحدة منها في بابل وفتحوا بابل مدينة بابل واحد منها في آآ منطقة اسمها نسيت كوتا تقريبا آآ هذي اجتمع فيها الفرس بس اجتمعوا اجتماع كبير. لما اجتمعوا اجتماع كبير سعد ابن ابي وقاص تعرف عمر بن الخطاب يحب الاخبار تجيه بالتفصيل
فسعد على طول يرسل على طول يرسل على طول فارسل سعد ابن ابي وقاص لعمر ابن الخطاب انه ترى الفرس اجتمعوا في منطقة كوثا هذي وانه الجيوش اللي فيها يبدو انها كبيرة شوية. فعمر بن الخطاب على طول ارسل له خطة
قال له شوف احنا الان لازم نسوي تشتيت للفرس انتوا دحين انتوا عارفين كيف انتقل سعد ابن الوقاص من القادسية الى المدائن كيف طريقة الجيش؟ مو جيش كذا ماشي بالعرض. ماشي طابور. مو طابور واحد واحد بس هو يعني القلب والميمنة والميسرة والمؤخرة صاروا ورا بعض
يعني مثلا قلب الجيش اول شيء مثلا مجموعة طوابير بعدين بعدهم مثلا الميمنة بعدين بعدهم الميسرة على يسار وطابور طويل جدا لانه الجيش اللي اجتمع سعد ابن ابي وقاص بعد القادسية هو اكبر جيش اجتمع للمسلمين منذ وقت النبي صلى الله عليه وسلم
حتى في عند خالد بن الوليد ما اجتمع العدد هذا في الشام ستين الف مسلا اول مرة جيش للمسلمين ممكن يوصل لستين اول مرة بس بعد القادسية صار اصلا عمر بن الخطاب يرسل له الامدادات يرسل له مزيد من الامدادات. وحتى كان في ناس من العرب في الجزيرة العربية كانوا يعني مو مرة متحمسين انهم
في معركة القادسية لانهم خايفين لما شافوا ان المسلمين انتصروا في القادسية قالوا هذول فايزين واقوياء فمعاهم ودائما يا شباب القوي القوي يفرض نفسه جيد خليني بس اعلق لكم تعليق شوية احنا الان في زمن
احنا الان في زمن كل الشعارات اللي تسمعوها عن القيم وحقوق الانسان وما ادري ايش كلها كلام فاضي. يعني كلها ما في احداس تطبقها اللي جالس يطبق هو مبدأ ايش؟ القوة مبدأ القوة
هو اللي جالس يتطبق. تمام؟ بس القوي بدال ما يقول لك انا جاي افرض القوة هو يقول لك يعني انا جاي ادافع عن حقوقكم. عن حقوقكم. انت تدافع عن حقوقي وجاي بالدبابة
الدافع الحقوقي ماشي بدافع حقوقهم بس هو في الاخير هو مبدأ ايش فرض القوة جيد طيب انت تجي تلقى انه مثلا في قوة غربية اليوم قوية جدا وآآ يعني محتلة او مستعمرة لبعض بلدان المسلمين. وفي نفس الوقت تلقى ناس من المسلمين
ينظروا لهم نظرة انهم اعداء ينظرون لهم نظرة انهم اصحاب تقدم ونهضة واحنا لازم نقتدي فيهم ونتعلم منهم ونقلدهم فتلقى الشعر زيهم الملابس زيهم السلاسل بدري الاساور والسلاسل والحلقان زيهم. تمام؟ اه حتى
طريقة الرقص زيهم آآ يلبسوا ملابس مقطعة اي حقت فقراء لا مو حقت فقراء ما دام هم لبسوها نلبس كمان زيهم تمام يسوي شعر منفوش كبير يلا زيهم بس هو طب مو مرة حلو بس لا بس هم يسووا يلا زيهم
فصار آآ طبعا هو مو لازم كل واحد يسوي كذا فهو يعني ان هو قصده التقليد. بس هو هذا جزء من الجو العام اللي احنا ماشيين فيه هذا شي غريب جدا دائما يا شباب تعرفوا سمعتوا بالعالم المسلم اللي اسمه ابن خلدون معروف ابن خلدون
طلعتوا فيه لا مين مين سمع ابن خلدون؟ اللي سمع فيه طب مين يعرف ايش مجاله لا لكم بطوطة. بطوطة ها حمزة لا اديني مجال مين يعرف لا مو فلسفة لا خلي زمان زمان تاريخ الاسلام صح
متخصص في التاريخ عنده كتاب في التاريخ بس انه هو تميز عن بقية المؤرخين بشيء يعني يعرف الان بعلم الاجتماع يعرف الان بعلم الاجتماع هو حتى بعضهم يصفه بانه هو مؤسس علم الاجتماع عموما هو كان من علماء التاريخ الاسلامي اللي مو بس كان ينقل قصص كان يحلل المجتمعات
دول كيف تنهض كيف متى تموت وكان يقول انه يعني الدول لها عمر مثل عمر الانسان مو نفس السنوات بس اقصد زي ما الانسان له عمر وزي ما الانسان يبدأ
قوي وشابة بعدين زي كذا الدول والامم جالس يحلل اشياء كثيرة هذا من خلدون ابن خلدون له عبارة جميلة يقول المغلوب مولع بتقليد الغالب المغلوب مولع مولع بتقليد الغالب في رسالة
اتمنى اذا خلصنا المحاضرة تشوفوا كتابي سابغات نقلت رسالة في رسالة لواحد من علماء النصارى او من رهبان النصارى في قرطبة قرطبة فين؟ في امريكا صح؟ في اسبانيا في الاندلس
الو في ذاك الوقت مين اللي كان الغالب مسلمين هذا الاسقف النصراني له رسالة لازم تقروها رسالة مرة جميلة بالله اسمعوا ما تصدقوا انه كان في وقت من الاوقات الغرب كانوا يقلدونا
كانوا يقلدوني يقلدوها تمام دحين الحين اسمعوا اسمعوا الرسالة هو يشتكي دحين يقول وهذي نقلتها مستشرة المانية معروفة في كتاب لها اسمه شمس الله تشرق على الغرب اه لا عفوا في كتاب اخر لا الله ليس كذلك
ايش ايش النصر يقول ان كثيرا من ابناء ديني هذا اللي نصراني ان كثيرا من ابناء ديني يقرأون اساطير العرب ويتدارسون كتابات المسلمين من الفلاسفة وعلماء الدين. ليس اليد حظوها وانما ليتقنوا اللغة العربية
تمام؟ ويحسن التوسل بها بحسب التعبير القويم والذوق السليم شفت اللي كذا يسوي نفسه يتكلم انجليزي انا الفهمان صح؟ فسابقا كانوا يتعلموا اللغة العربية ويتكلموا فيها عشان انه انا اتكلم بلغة العرب يعني
لغة العرب تمام واين نقع اليوم على النصراني من غير المتخصصين الذي يقرأ التفسير تفاسير اللاتينية للانجيل؟ بل من ذا الذي يدرس منهم حتى الاناجيل الاربعة ورسائل الرسل هو يقول مين اللي جالس يدرس كتبنا النصرانية
وا حسرتاه ان الشبان النصارى جميعهم اليوم الذين لمعوا وبدوا اقرانهم بمواهبهم لا يعرفون سوى لغة العرب. والادب العربي انهم يتعمقون دراسة المراجع العربية باذلين في قراءتها ودراستها كل ما وسعهم من طاقة منفقين المبالغ الطائلة في اقتناء
بالعربية ويذيعون جهرا في كل مكان ان ذلك الادب العربي جدير بالاكبار والاعجاب ولئن حاول احد اقناعهم بالاحتجاج بكتب النصارى فانهم يردون باستخفاف ذاكرين ان تلك الكتب لا تحظى باهتمامهم. ومصيبتا ان النصارى قد نسوا حتى لغتهم الام
فلا تكاد تجد اليوم واحدا في الالف يستطيع ان يدبج رسالة بسيطة باللاتينية السليمة اللي هي لغتهم اصلا بينما العكس من ذلك لا تستطيع احصاء عدد من يحسن منهم العربية تعبيرا وكتابة وتحبيرا بل ان منهم من يقرضون الشعر بالعربي يعني حتى
يعني ينظم قصائد عربية هذا متى هذا يعني يتكلم عن القرن ربما الخامس السادس الرابع هذه القرون كانت كانت قرون للمسلمين في الاندلس طبعا العثمانية صح ايه طبعا مختلفة في درجات قوتها وضعفها. ها يا ابراهيم
ابن خلدون يقول المغلوب مولع بتقليد الغالب بتقليد الغالب جيد طيب خلينا نكمل شوي بس معليش فين وصلنا الجيش ايوه الجيش ماشي ماشي ماشي بعدين اه لمن جا خبر او سعد بن ابي وقاص ابن ابي وقاص ارسل
انه في فكوثة منطقة الفرس اجتمعوا فعمر بن الخطاب قال له لازم نسوي تشتيت لجيش الفرس اللي اجتمع هناك ايش رأيكم نروح نهجم على مدينة من المدن اللي ورا هناك كنا فتحناها بس بعدين استولوا عليها الفرس مرة ثانية اللي هي الابلة
تمام فارسل عمر بن الخطاب من عنده سرية او جيش وراحت فتحت الابلة ما تعبوا فتحة فتحوها على طول ما كان فيها جيش قوي. بس انه اشغلوا الفرس قاموا الفرس قسموا جزء من جيشهم وارسلوه هناك عشان يروح يحاول يخلص الابولا من جيش المسلمين
ليتشتت الجيش كملوا المسلمين المهم في قصص كثيرة في القتال اللي في الطريق هذا. كل شوي يوقفوا مكان وتجي حامية فارسية ويصير بينهم قتال. قتال قتال قتال وفي قصص رهيبة. حتى انه مرة واحد
من الجيوش الصغيرة اللي معاهم كان معهم اسد اسد مروض ايوة اسد مروض واطلقوه على على المسلمين ايه فواحد من المسلمين استطاع انه يقتله يعني اه بالسيف وفي واحدة من من واحد من قادة الفرس مرة في واحدة من السرايا كان ضخم وكبير واتحدى انه احد يقاتله
بتزكر بتزكر المهم صارت قصة طويلة وفيها عض صباع وتكسير وضرب وطحين اول شي طبعا اه لمن نزلوا رمر الرباح عشان يتضاربوا بالسيوف ويضاربوا بالسيوف طاحت السيوف من ايديهم وصاروا يتشابكوا باليد
الين ما استطاع المسلم انه انه ها؟ هو هو كان بيطلع لهم قائد المسلمين بعدين قال لما جا يطلع قال اه اقول لك قال لقائد الفرصة اقول لك ماني طالع لك
ابى اطلع لك واحد من العبيد حقينا عبيد المسلمين تمام عشان اذا انهزمت يقولون اذا انقتلت يقول قتلك عبد واذا فررت يقول فررت من عبد. طبعا هو آآ مو من باب انه احتقار او شي بس من باب
للاخر ففعلا خرج له واحد من عبيد المسلمين كان معروف بالشدة والقوة واستطاع انه يهزمه بعد مضاربة طويلة يعني المهم وصل المسلمون الى المدائن. لما وصلوا المدائن هي عدة مدن زي ما قلنا
حاصروا وحدة من المدن حصار طويل اول وحدة حاصروه حصار طويل وجدوا ان السور مرتفع جدا جدا جدا ما استطاعوا انهم طبعا هم يقدروا بس التسلق لازم ما يكون في احد يدافع عن المدينة صح
لانك حتاخذ وقت طويل تتسلق وتشوف حبال وما ادري ايش وقصة. فراح يقتلوك ما راح تقدر يعني فكيف ممكن تفتح هذي فجلسوا حاصروهم حصار طويل جدا سبحان الله الفرس اللي جوة خافوا
فكان لهم مخرج منفذ منه جسر على المدينة الثانية اللي فيها قصر كسرى تمام ففي ليلة من الليالي كل اللي في المدينة هربوا من المنفذ هذا وراحوا الجسر وعبروا على قصر كسرى وقطعوا الجسر
قطعوا الجسر عشان المسلمين ما يعبروا وجلسوا المسلمين محاصرين طبعا هم ليش هربوا؟ لانه المسلمين استعملوا المنجنيق تعرفوا المنجنيق اللي هو اللي زي الملعقة بس كبير ويحطوا فيه حجار كبار ويقطعوا لهذا ترمي من فوق السور. فكل شوية تطيح عليهم صخور صخور صخور صخور
فخافوا وراحوا شردوا اه وجلسوا حتى بعد ما هربوا الفرس المسلمين حاطين لهم منجنيق ويرموا يحسوا انه في ناس جو وما في احد الين ما جا واحد من الفرس وقال لهم اصلا في الطريق حتى كان في بعض الفرس متعاونين مع المسلمين
فقال لهم انه ترى ما في احد ففعلا صار بعض المسلمين يتسلق السور ودخلوا واكتشفوا انه ما في احد بعدين انتقل المسلمون مع سعد ابن ابي وقاص مع الجيش كامل اللي هو ستين الف انتقلوا لين ما وصلوا للنهر
النهر اللي هو كان عليه كان على الجسر اللي قطعه اللي هو نهر ايش؟ دجلة تمام دجلة دجلة دجلة المهم نهر دجلة هذا آآ له اوقات في السنة يكون فيها فيضان
يعني يرتفع وفي اوقات يكون فيها انحسار فلما يكون في انحسار تقدر تعبر وفي ذاك الوقت كان في ما كان في انحسار كان النهر مرتفع يعني وما كان يعني انه ممكن احد يمر
انه يتخيلوا الفرس انه احد ممكن يمر من النهر اه كان المسلمين عندهم كتيبة كتيبتين آآ الكتيبة الاولى اسمها الاهوال كتيبة الاهوال تعرف ايش معنى الاهوال ايه ايه يعني كانك تقول المصايب والبلاوي
قيمة الاهوال والكتيبة الثانية اسمها الخرساء الخرساء وين الخرساء؟ اخرس. يعني اللي كانوا اللي كانوا يفاجئون اعدائهم دائما بدون صوت فهمتوا؟ انه يكون يكون الاعداء مثلا جالسين ما تدروا الا هجموا عليهم
فيسموا الخرساء من شدة من شدة قوتهم في الهجوم بدون ما ينتبهوا بتنتبه لهم احد. زي الطيارات اللي ما يكسفها الرادار تمام؟ هذول كانوا بمجموع الكتيبتين كانوا ست مئة واحد
تمام مئة واحد المقدمين منهم ستين كانك تقول زي قوات الكومندوز يعني كذا فهدول كانوا بقيادة مين بقيادة واحد اسمه عاصم ابن عمرو اخو القعقاع بن عمرو بطل زيه بطل مرة كمان
فساعد ابن ابي وقاص كان متردد مرة انه هل نعبر النهر ولا ما نعبر النهر؟ بالخيول؟ نعبر ما نعبر نعبر جالس يعني ترددوا كثير جدا بعدين قرر انه هو يعبر
فارسل اول شيء سعد اول شيء قال للكتيبة اللي هم ست مئة دول الكتيبتين قال انتوا المقدمين حقينا انتوا اللي تدخلوا ولازم تكونوا انتوا لانكم انتوا اكثر ناس ابطال في الجيش
وعشان لمن تقتحمه اكيد انه حيجوكم الفرس على طول فلازم لما يجوكم تكونوا انتوا اقوى منهم يعني اقوى ناس فتقدروا تقاتلوهم وفعلا اقتحم اول ستين ستين حقين الاهوال هذول اقتحموا وانتبهوا لهم الفرس
الفرس طبعا برضو شجعان فنزلوا خيولهم برضو على النهر وصار قتال داخل النهر خير الخيول الموية واصلة فيها الى درجة عالية وهذول المسلمين كتيبة الاهوال والكتيب اللي من الفرس يتقاتلوا مع بعض
وكان اه شسمه كان سعد ابن ابي وقاص موصيهم انهم هم يسووا يعملوا زي خالد ابن الوليد في معركة ذات العيون تتذكروها؟ اللي في الانبار اللي استهدفوا عيونهم تحديدا بطلع راسه فوق
ايوه فكانوا يركزوا على هذا الشي فعلا واستطاعوا ان يتغلبوا عليهم ومروا الست مئة كمان ايوة ست مئة ستين بعدين الست مئة مروا وصاروا هم مسيطرين على الجهة الثانية من النهر
اه لا ما بين لوجيستر وبعدين مر جيش المسلمين كاملا كاملا بقيادة سعد ابن ابي وقاص من النهر بخيولهم الى الضفة الاخرى ولما رأى المسلمون القصر الابيض داخل ال حصن للمدينة هذي اللي هي من ضمن مدن المدائن
تذكروا شي سمعوه من النبي صلى الله عليه وسلم بتعرف حديث هو في الحاشية تحت في صحيح مسلم لتفتحن او لتفتحن عصابة من امتي قصر كسرى او او لتأخذن عصابة من امتي كنز كسرى الذي في الابيض
هذا الحديث صحيح مسلم الذي في الابيض فالمسلمين أبيض أبيض مكان أبيض قصر فالمسلمون لما شافوا هذا تذكروا البشارة النبوية وهذا وهذا من علامات النبوة يعني واحد من من الابواب اللي نستدل فيها على نبوة النبي صلى الله عليه وسلم اللي هي الاخبار الغيبية الدقيقة. الاخبار عن اشياء مستقبلية بالتفصيل
وتصير زي ما كانت بالتفصيل فثبت عن الرسول وفي البخاري النبي صلى الله عليه وسلم من كان يقول اه كان يعد المسلمين يقسم يقسم الرسول صلى الله عليه وسلم على انه كنوز
كسرى ستنفقونها في سبيل الله يقسم اه انه كنوز كسرى تنفقونها في سبيل الله فالمسلمين تخيل رايحين بهذا الامل اصلا بهذا الوعد فالمسلمون لما رأوا المكان لرأوا هذا القصر استبشروا استبشارا كبيرا جدا
وايقنوا ايقانا تاما انهم موعودون بالنصر والفتح هذا في عام كم؟ بعد كم سنة من وفاة النبي صلى الله عليه وسلم؟ لا لا اطنعش ثلاطعش اربعطعش خمسطعش ستطعش تقريبا احنا نتكلم عن خمس سنوات
خمس سنوات خمس سنوات يعني لو تفكر بخمس سنوات توك خمس سنوات يعني قريبة يعني خمس سنوات. خمس سنوات تصير فيها كل هذا طيب طيب ماشي خمس سنوات من وفاة النبي صلى الله عليه وسلم
ارجعوا ارجعوا كمان ست سنوات تقريبا لما كانت المدينة محاصرة في معركة ايش خندق لما كان المنافقون يقولون الرسول صلى الله عليه وسلم يعدنا بكنوز كسرى في ذاك المكان. في الخندق كان يعدهم بكنوز كسرى. تمام
كانوا يقولوا امحمد يعدنا بكنوز كسرى واحدنا لا يستطيع ان يقضي حاجته؟ يعني ما يقدر يروح ما يقدر يروح الحمام لانه خايف انه مشركين يرموا عليه سهم ولا شي من شدة الحصار وعشرة الاف جندي محاط محيط بالمدينة
تمام فشوفوا شوفوا ما في وقت ولا ولا زمن يعني اه طيب نرجع كمان نرجع كمان كم سنة نرجع كمان كم سنة لما كان في واحد مجرم طاغية راسه كبير
ابو جهل لما كان ينهى ينهى النبي صلى الله عليه وسلم عن انه يصلي عند الكعبة بس بس يصلي بس يصلي تمام ايش الايات اللي نزلت فيه هذي فيها نقطة نقطة كويسة
انس انس يابا انس يا مدام ما سمعتوا؟ طيب اعطيه نصها بس عشانك بعده هذي هذي شباب ايات عجيبة بس ركزوا معاي كدا في دقيقتين ثلاث دقائق امر عليها سريع
الله سبحانه وتعالى يقول اقرأ بسم ربك الذي خلق خلق الانسان من علق. انت كنت علق قطعة صغيرة لا انف ولا وجه ولا عظام ولا عصب ولا انا ولا اي شيء. تمام
طيب هذي العلق شوية صارت تكبر وتتعلم اقرأ وربك الاكرم الذي علم بالقلم علم الانسان اللي توه كان علق علمه ما لم يعلم ايها المفروظ ايش يصير بعد ما تعلم ما لم يعلم بعد ما كان علق؟ انه يشكر صح
الا ان الانسان ليطغى ليطغى ان رآه استغنى. ايش معنى ان رآه استغنى يا عبد الرحمن؟ استغنى وكبر ان الانسان ليطغى ان رآه استغنى ها عبد المنعم ايش معنى ان رآه استغنى
ها؟ شاف نفسه يعني هذا جزء من مستغنى بس. ها عبدالرحمن. طيب يعني استغل الخاص ويعني مين اللي علمهم يا عمر ونستغنى عن عبادة الله وشكره اللي هو اسنان علمه ما لم يعلم
ممتاز يعني يعني مثلا مثلا الغرب اليوم الغرب يقول لك احنا طلعنا القمر صنعنا صواريخ صنعنا لكم جوالات تتكلموا في كل مكان. عرفنا قادرين نتجسس على العالم كله. وعندنا اجهزة وطيران وصواريخ وطيران ما يكشفها
الرادارات وطيران يضرب ويقصف بدون ما يكون فيها سواق تتوجه عن بعد. ومسيطرين عندنا اقمار صناعية. وعندنا وعندنا وعندنا وعندنا وعندنا لو كل شي فاحنا مستغنيين اصلا عن انه تقول لنا في دين او اله او او او
وعشان كذا ايش يسووا يطغوا يطغوا هذي قاعدة قانون قانون متى ما استغنى الانسان طغى طغى متى ما استغنى الانسان طغى قانون دائم متى ما شعر الانسان ان هو مستغني عن انه يكون عبد لله سبحانه وتعالى
كلا ان الانسان ليطغى ان رآه استغنى. طب وين رايح يا الانسان؟ انا الى ربك الرجعى. خلينا نشوف ارأيت الذي ايه؟ ينهى. عبدا اذا صلى. ارأيت؟ كان عبدا. الان هنا عبدا اذا صلى وهنا الذي ينهى. تمام
ارأيت الذي ينهى عبدا اذا صلى. ارأيت ان كان على الهدى يعني ماذا لو كان على الهدى هذا او امر بالتقوى الم يعلم بان الله يرى لا لا لا عفوا قبلها ارأيت ان كذب وتولى الم يعلم بان الله يا رب
كان لا لا لان لم ينتهي هذا لنسفعا بالناصية ناصية كاذبة خاطئة. الناصية وكان الله سبحانه وتعالى يعني وكان الانسان لمن الله يهدده يقول له لنأخذن لنصفعا بالناصية كانه يقول انا عندي حرس وعندي جمهور وعندي نادي
نادي اللي هم اللي فيه القوم والملأ من قريش فليدعو ناديا خليه يدعو عتبة ابن الربيعة وشيبة بن ربيعة والوليد والناس اللي كان ايه خليه يدعوا فليدعوا ناديه سندعوا الزبانية منهم اه
ملائكة مين؟ ملائكة جهنم تمام؟ طيب النتيجة ايش حتكون؟ بين الزبانية والنادي؟ لا لا ايش حتكون النتيجة؟ مين حيهزم؟ ما في مجال اصلا ولذلك الله ما قال وسيغلبهم الزبانية. لا لا لا فليدعوا ناديا سندعوا الزبانية. كلا لا. كلا
معروفة ترى تمام؟ فانت يا محمد اهتم بالشيء اللي الان اللي هو اسجد واقترب وترى النتيجة محسومة الشباب صحيح كلا لا تطعه واسجد واقترب وصل اللهم على نبينا محمد وعلى اله
وصحبه اجمعين